**Správa**

**o výchovno-vzdelávacej činnosti, jej výsledkoch a podmienkach za školský rok 2021/2022**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Základné identifikačné údaje o škole**

|  |  |
| --- | --- |
| **Názov školy** | Základná škola s materskou školou, Vagonárska ulica 1600/4, Poprad – Spišská Sobota |
| **Adresa školy** | Elokované pracovisko, Vagonárska ulica 5121, 058 01 Poprad – Spišská Sobota, ako súčasť Základnej školy s materskou školou, Vagonárska ulica 1600/4, Poprad – Spišská Sobota |
| **Telefón** | **052 7769536**, 0910 890 506 |
| **Webové sídlo** | zsspsobota.edupage.org |
| **Elektronická pošta** | materska.skola@zsspsobota.sk  |

**Vedúci zamestnanci školy**

|  |  |  |  |  |
| --- | --- | --- | --- | --- |
|  | **Priezvisko, meno** | **Telefón** | **Služ. mobil** | **e-mail** |
| **Riaditeľ ZŠ s MŠ** | PaedDr. Adriana Oravcová | 0527769088 | 0910890470 | adriana.oravcova@zsspsobota.sk |
| **ZRŠ MŠ** | Mgr. Otília Šterbáková | 0527769536 | 0910890506 | otilia.sterbakova@zsspsobota.sk |
| **vedúca ŠJ** | Mgr. Ingrid Mlynarčíková | 0527769435 | 0910890516 | jedalensobota@azet.sk |
| **ZRŠ pre ekonomický úsek** | Ing. Edita Majerčáková | 0527769088 | 0911240115 | skola@zsspsobota.sk |

**Rada školy**

|  |  |
| --- | --- |
|  | **Titul, priezvisko, meno** |
| **predseda** | Mgr. Tatiana Husárová/zástupca zriaďovateľa |
| **pedagogickí zamestnanci** | Mgr. Alena MihaľováMgr. Lívia Adamčíková |
| **ostatní zamestnanci** | Ing. Edita Majerčáková |
| **zástupcovia rodičov** | Ing. Silvia Bujňáková |
|  | Ing. Michal Humenský |
|  | JUDr. Rastislav Dindoš |
|  | Tomáš Holova |
| **zástupcovia zriaďovateľa** | PaedDr. Edita Pilárová |
|  | Juraj Bondra |
|  | Anna Schloserová |
|  | Mgr. Tatiana Husárová |

**Údaje o zriaďovateľovi**

|  |  |
| --- | --- |
| **Zriaďovateľ** | Mesto PopradNábrežie Jána Pavla II. 2802/3, 058 42 Popradtel. kontakt: 052 7167111elektronická pošta: podatelna@msupoprad.sk |

**Informácia o činnosti rady školy**

Rada školy v školskom roku 2021/2022 zasadala na svojom zasadnutí 06.10.2021 a 07.06.2022.

Uznesenie 06.10.2021

Rada školy po prerokovaní :

* + odporúčala správu o výchovno-vzdelávacej činnosti školy na schválenie zriaďovateľovi

Rada školy vzala na vedomie :

* + organizáciu školského roka 2021/2022; dĺžku vyučovacích hodín a prestávok, školský poriadok
	+ informácie o aktuálnom priebehu vyučovania v súvislosti s ochorením COVID-19
	+ koncepčný zámer rozvoja školy rozpracovaný na dva roky a zároveň jeho vyhodnotenie

Rada školy uložila :

* + riaditeľke školy doručiť správu o výchovno-vzdelávacej činnosti za školský rok 2020/2021 zriaďovateľovi s termínom do 30.10.2021

Uznesenie 07.06.2022

Rada školy vzala na vedomie :

* + rozpočet školy a školského zariadenia na rok 2022 a údaje o finančnom a hmotnom zabezpečení VVČ za rok 2021
	+ školský vzdelávací program školy a výchovný program školského zariadenia
	+ organizáciu školy v novom školskom roku 2022/2023, návrh na počty žiakov a počty tried v novom školskom roku

**Poradné orgány materskej školy**

Metodické združenie materská škola v školskom roku 2021/2022 zriadené nebolo.

Hodnotenie úrovne výchovno–vzdelávacej práce, metodické postupy, výmena informácií z praxe, získané informácie z preštudovanej literatúry a informácie zo školení boli odovzdávané formou rozhovorov na pedagogických poradách materskej školy, kde sa zúčastnili všetci pedagogickí zamestnanci MŠ.

Obsah zasadnutí a prijaté uznesenia obsahujú zápisnice z jednotlivých zasadnutí.

**Počet detí v materskej škole**

|  |  |  |  |
| --- | --- | --- | --- |
| **trieda** |  | stav k 9/2021 | stav k 6/2022 |
| **mladšia trieda** | 3 - 4 ročné deti | 20 | 20 |
| **stredná trieda** | 4 - 5 ročné deti | 22 | 22 |
| **staršia trieda I.** | 5 - 6 ročné deti | 18 | 17 |
| **staršia trieda II.** | 5 - 6 ročné deti | 25 | 25 |
| **spolu** | 4 triedy | 85 | 84 |

**Zápis detí do I. ročníka ZŠ**

5. – 7. apríla 2022 sa uskutočnil zápis žiakov do I. ročníka základnej školy pre školský rok 2022/2023, ktorého sa deti spoločne s rodičmi zúčastnili osobne prezenčnou formou.

|  |  |
| --- | --- |
| celkový počet detí, ktoré sa zúčastnili na zápise do I. ročníka ZŠ | 33 |
| celkový počet detí, ktoré pokračujú v povinnom predprimárnom vzdelávaní | 5 |
| celkový počet detí, ktorým bolo vydané rozhodnutie o prijatí do I. ročníka ZŠ | 28 |
| celkový počet detí predčasne zaškolených | 0 |

**Zápis detí do materskej školy**

V  máji 2022 sa uskutočnil zápis do materskej školy pre školský rok 2022/23, ťažiskovým týždňom bol prvý májový týždeň. Zápis sa uskutočnil formou elektronického prihlasovania, ale aj osobným kontaktom rodiča so zástupkyňou materskej školy. Bolo prijatých 48 nových žiadostí. Z celkového počtu bolo v 21 prípadoch nevyhovené prijatie dieťaťa do materskej školy.

**Počet zamestnancov materskej školy**

|  |  |
| --- | --- |
| pedagogickí zamestnanci | 8 (t.č. 4 materská dovolenka) |
| asistent učiteľa | 0 |
| prevádzkoví zamestnanci | 1 |
| prevádzkoví zamestnanci ŠJ pre MŠ | 3 |
| spolu  | 16 |

**Kvalifikačné predpoklady pedagogických zamestnancov**

V materskej škole v školskom roku 2021/2022 vyučovalo 8 plne kvalifikovaných učiteliek, ich výchovno-vzdelávacia práca je na vysokej úrovni. Modernizovali proces výchovy a vzdelávania, realizovali opatrenia koncepcie rozvoja predškolskej výchovy.

Úroveň pedagogickej práce učiteliek spočívala:

* *vo výchovno–vzdelávacom procese* - učiteľky vo všetkých organizačných formách využívali motiváciu a zvedavosť detí na prekonávanie prekážok v spoznávaní nového. Vo svojej výchovno-vzdelávacej činnosti uplatňovali hru, zážitkové učenie, vytvárali dostatočný časový priestor na pohybové hry a činnosti, spontánnu pohybovú aktivitu dieťaťa, všestranne kultivovali detskú osobnosť, tvorivé schopnosti detí, vytvárali podmienky na experimentovanie, zážitkové učenie, na „učenie“ sa omylom, objavovanie súvislostí medzi vlastnými poznatkami a skúsenosťami.
* *v plánovaní* - na základe vstupnej diagnostiky detí, zistením ich vedomostnej úrovne, zručností, schopností, skúseností učiteľky vytýčili ciele výchovno–vzdelávacej činnosti, aktivity a ich plnenie. Zvolili vhodné témy podľa ŠVP, aktuálnosti, požiadaviek rodičov a prostredia materskej školy. Stanovili ciele striedaním všetkých oblastí rozvíjania gramotnosti v procese, ich integrácie, postupnosť, nadväznosť, náročnosť a plánovali vhodné hry, činnosti a aktivity, pričom využívali metodické listy. Tiež plnili dlhodobé ciele materskej školy, využívali a uplatňovali inovácie vo VVČ.
* *v uplatňovaní tvorivosti* - výchovno-vzdelávaciu činnosť zamerali na rozvoj pracovných, výtvarných, technických činností, pri športových aktivitách, na rozvoj tvorivosti pri hrách. Pomocou prirodzených činností vytvárali podmienky na experimentovanie, objavovanie súvislostí medzi vlastnými poznatkami a skúsenosťami. Realizovaním krúžkovej činnosti – výtvarný, anglický – rozširovali individuálny rozvoj detí. Spolupracovali so špeciálnym pedagógom – logopedičkou, aby deti boli dostatočne pripravené na vstup do I. ročníka ZŠ.
* *sebavzdelávanie* - štúdium odbornej literatúry, účasť na webinároch, aktualizačnom vzdelávanie podľa §57 zákona č. 138/2019 Z. z. Zákon o pedagogických zamestnancoch a odborných zamestnancoch a o zmene a doplnení niektorých zákonov s názvom *Integrácia vs. inklúzia*. Hlavným cieľom vzdelávania bolo poskytnúť učiteľkám praktické zručnosti pri vzdelávaní detí so ŠVVP, so zameraním sa na aktuálne témy súvisiace so začleňovaním detí so ŠVVP do bežných tried a na praktický tréning zručností pre prax.

**Aktivity a prezentácia materskej školy na verejnosti**

Z dôvodu preventívnych opatrení pred koronavírusom sme nemohli v materskej škole v školskom roku 2021/2022 realizovať všetky plánované akcie a aktivity organizované aj v spolupráci s rodičmi, ktoré sú dlhoročnou tradíciou materskej školy: gaštankové popoludnie, šarkaniáda, lampiónový sprievod, Putujúci Mikuláš v Spišskej Sobote, , vianočná besiedka v MŠ. V II. polroku sa nám podarilo uskutočniť tieto akcie a aktivity, ktoré sa konali jednotlivo v triedach: pečenie medovníkov, karneval, bosonohá olympiáda, školská športová olympiáda, MDD v spolupráci s Klubom Sobotčanov, rozlúčku predškolákov s MŠ a tiež aj stretnutie so psychologičkou pre rodičov budúcich prvákov. Obnovili sa súťaže organizované materskými školami mesta Poprad: environmentálna súťaž „S prírodou som kamarát“, matematická súťaž „Bystrá hlavička“, športová olympiáda MŠ mesta Poprad, zdravotná súťaž „Evička nám ochorela“. Veríme, že do budúcna sa k súťažiam pridá aj naša MŠ s regionálnou súťažou s názvom „Viem, kde bývam“. Dopravná súťaž sa nekonala. Nepodarilo sa nám uskutočniť predplaveckú prípravu a školu v prírode. Počas celého školského roka 2021/2022 v mesiacoch október - marec deti nadobúdali zručnosti pri korčuliarskom výcviku na ľadovej ploche zimného štadióna, lyžiarske zručnosti nadobudli v lyžiarskom výcviku v SNOWPARK Lučivná v termíne 14.02. – 18.02.2022. V materskej škole sme zorganizovali stretnutie s Mikulášom, anjelom a čertom, ktorí deťom postupne v jednotlivých triedach odovzdali mikulášske balíčky. V závere sme zorganizovali pre deti akcie, ktoré sa uskutočnili v exteriéri, a to výlet do ZOO v Spišskej Novej Vsi, návštevu interaktívneho centra „Dobrá hračka“, cyklovýlet na dopravné ihrisko do materskej školy v Matejovciach a rozlúčku predškolákov s materskou školou spojenou s grilovačkou. Deti z predškolských tried počas celého raka navštevovali knižnicu v Spišskej Sobote. Zapájali sme sa do rôznych výtvarných súťaží, do súťaže v zbere papiera v jesennom a jarnom období. Krúžková činnosť (anglický jazyk, výtvarný krúžok) prebiehala v bežnom režime, keďže sa uskutočňovala v jednotlivých triedach pod vedením interných učiteliek. Deti prišli zabaviť divadlá so zaujímavými a poučnými predstaveniami.

**Správa o výchovno-vzdelávacej činnosti**

* profiláciu materskej školy sme smerovali k vytváraniu podmienok pre zdravý fyzický a psychický vývin detí, rozširovali sme elementárne poznatky o zdravom životnom štýle, realizovali aktivity smerujúce k prevencii obezity, zvyšovali sme záujem detí o pohybové a športové aktivity
* prehlbovali sme úroveň environmentálneho vedomia predškolského veku s využitím okolitého prírodného prostredia, využívali sme aktivizujúce metódy učenia - zážitkové učenie, problémové učenie, prírodovedné bádanie, skúmanie, experiment
* v edukačnom procese sme rozvíjali všestranný rozvoj osobnosti s prioritou dodržania psychohygieny detí
* podporovali sme rozvíjanie jazykových kompetencií, predčitateľskej gramotnosti u detí ako predpoklad úspešného vzdelávania v ZŠ, u detí sme zlepšovali grafomotorické zručnosti, pričom sme využívali vhodné písadlá a materiály. Systematicky, postupnými krokmi sme zlepšovali grafomotorické zručnosti s dôrazom na správny úchop písacieho materiálu, správny tlak na podložku a správne sedenie počas činnosti, ktoré sú základom pre písanie v ZŠ.
* podporovali sme rozvíjanie digitálnych kompetencií u detí, a tým aj rozvoj tvorivého myslenia s využívaním IKT a primeraným aplikovaním vo výchovno-vzdelávacom procese
* utvárali sme a následne v praktických situáciách uplatňovali zásady bezpečného správania sa v cestnej premávke, dbali sme na prevenciu úrazov
* u detí sme rozvíjali emocionálnu inteligenciu, schopnosť prijímať a niesť osobnú zodpovednosť pri plnení úloh, vážiť si, rešpektovať a tolerovať odlišnosť iných ľudí, správať sa mravne a udržiavať harmonické medziľudské vzťahy
* rozvíjali sme kľúčové kompetencie detí a pedagógov, pozornosť sme venovali deťom s nadaním
* pri plánovaní krátkodobých cieľov sme vychádzali z úloh Sprievodcu školským rokom vydaných Ministerstvom školstva, vedy, výskumu a športu SR na daný školský rok
* spoluprácou s  rodičmi sme realizovali spoločné oslavy sviatkov, približovanie tradícií a zvykov, mnoho aktivít bolo zrealizovaných na školskom dvore
* predkladaná správa o VVČ za školský rok 2021/2022 aj napriek obmedzeniam prevádzky z dôvodu výskytu ochorenia COVID-19 poukazuje na dosahovanie dobrých výsledkov, ktoré smerujú k rozvoju a skvalitneniu predprimárneho vzdelávania.

**Projekty, do ktorých je materská škola zapojená**

|  |  |  |
| --- | --- | --- |
| **názov projektu/výzva** | **úspešnosť/neúspešnosť** |  |
| „Recyklohry“ |  | Mgr. Mária Štrbková |
| „Svet plastelíny“ | úspešná/7kg plastelíny | Mgr. Otília Šterbáková |
| „Múdre hranie“ | úspešná/1000 **€** | Mgr. Otília Šterbáková |
| „Adoptuj si kravičku“ |  | Mgr. Lívia Adamčíková |
| „Čerstvé hlavičky“ |  | Bc. Bibiána Krafčíková |

**Výsledky inšpekčnej činnosti vykonanej Štátnou školskou inšpekciou**

V školskom roku 2021/2022 štátna školská inšpekcia v materskej škole neriešila žiadne sťažnosti ani nevykonala inšpekčnú činnosť.

**Priestorové a materiálno-technické podmienky školy**

Materská škola je od 2. septembra 2004 zlúčená so základnou školou, ktorá sa nachádza v príjemnom prostredí, obklopená zeleňou, v blízkosti centra mesta Poprad v mestskej časti Spišská Sobota. Priestory materskej školy sa nachádzajú v jednej z budov základnej školy na II. poschodí nad školskou jedálňou. Materská škola poskytuje výchovnú starostlivosť deťom od 3 do 6 rokov. Má 4 triedy, 4 spálne, 2 umyvárne s WC, šatne, kuchynku, kanceláriu, sklad prádla. Je vybavená moderným nábytkom, počítačmi, interaktívnymi tabuľami, pravidelne obnovujúcimi sa hračkami, didaktickými pomôckami, ktoré napomáhajú k všestrannému rozvoju detí.

V školskom roku 2021/2022 boli zakúpené didaktické pomôcky, výtvarný a pracovný materiál. Plánujeme zakúpiť nové detské prvky a mobiliár pre modernizáciu exteriérových priestorov materskej školy. Bola zakúpená a doplnená do tried interaktívna tabuľa a farebná tlačiareň.

**Spolupráca školy s ďalšími subjektmi a organizáciami**

a) materská škola – rodina

* finančná, materiálna pomoc
* riešenie problémov detí vo výchove individuálnymi pohovormi učiteľ – rodič
* spolupráca MŠ a rodiny pri organizovaní rôznych aktivít a podujatí
* záujem rodičov o výchovno-vzdelávaciu činnosť prostredníctvom násteniek, webového sídla a FB stránky MŠ

b) materská škola - základná škola

* vzájomné konzultácie učiteliek MŠ a ZŠ pri príprave 5 - 6 ročných detí a detí s pokračovaním v povinnom predprimárnom vzdelávaní
* návšteva detí MŠ v I. ročníku ZŠ

c) materská škola – inštitúcie

* spoločné stretnutie a individuálne konzultácie psychologičky CPPPaP s rodičmi pred zápisom do I. ročníka ZŠ
* vzniknutá situácia spôsobená opatreniami v súvislosti s ochorením COVID-19 nám nedovolila spolupracovať s Aquacity Poprad. Veľmi pozitívne hodnotíme spoluprácu s hokejovým klubom HK Poprad a Klubom Sobotčanov.

**Koncepčný zámer rozvoja školy**

Nie všetky ciele, ktoré sme si stanovili na školský rok 2021/2022 sa nám podalo splniť z dôvodu obmedzenia výchovno-vzdelávacieho procesu v súvislosti s preventívnymi opatreniami pri predchádzaní šírenia ochorenia COVID-19.

**SWOT analýza**

**silné stránky**

* 100% kvalifikovanosť pedagogických zamestnancov
* tímová práca
* spolupráca so zákonnými zástupcami
* práca s interaktívnou tabuľou, využívanie IKT vo vyučovacom procese

**slabé stránky**

* výsledky dosahované v rámci mimoškolských aktivít športového zamerania
* doplnenie areálu materskej školy detskými prvkami a mobiliárom

**príležitosti**

* zapájanie sa do výziev a projektov s cieľom získania finančných prostriedkov
* účasť na ďalšom vzdelávaní pedagogických zamestnancov

**ohrozenia**

* strata motivácie pedagógov spôsobená neustálymi zmenami legislatívy v školstve
* zvyšovanie nákladov na prevádzku materskej školy

**Spracovala:** Mgr. Otília Šterbáková, zástupkyňa MŠ

**Správa o výchovno-vzdelávacej činnosti za školský rok 2021/2022 bola prerokovaná:**

* **na zasadnutí pedagogickej rady dňa 02.09.2022**
* **na zasadnutí Rady školy dňa 28.09.2022**

**Rada školy odporúča zriaďovateľovi Mestu Poprad Správu o výchovno-vzdelávacej činnosti za školský rok 2021/2022 na schválenie.**

 **................................................ ...................................................**

 **PaedDr. Adriana Oravcová Mgr. Tatiana Husárová**

 **riaditeľka školy predseda rady školy**